CELEX: 31986R0994
Language: el
Date: 1986-04-04
Title: Κανονισμός (ΕΟΚ) αριθ. 994/86 της Επιτροπής της 4ης Απριλίου 1986 περί αναστολής του προκαθορισμού της επιστροφής κατά την εξαγωγή στον τομέα των σιτηρών

Avis juridique important

|

31986R0994

Κανονισμός (ΕΟΚ) αριθ. 994/86 της Επιτροπής της 4ης Απριλίου 1986 περί αναστολής του προκαθορισμού της επιστροφής κατά την εξαγωγή στον τομέα των σιτηρών  

Επίσημη Εφημερίδα αριθ. L 090 της 05/04/1986 σ. 0041 - 0041

***** ΚΑΝΟΝΙΣΜΟΣ (ΕΟΚ) αριθ. 994/86 ΤΗΣ ΕΠΙΤΡΟΠΗΣ  της 4ης Απριλίου 1986  περί αναστολής του προκαθορισμού της επιστροφής κατά την εξαγωγή στον τομέα των σιτηρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3793/85 (2), και ιδίως το άρθρο 15 παράγραφος 7 δεύτερο εδάφιο,  Εκτιμώντας:  ότι το άρθρο 16 παράγραφος 7 του κανονισμού (ΕΟΚ) αριθ. 2727/75 προβλέπει τη δυνατότητα αναστολής της εφαρμογής της διάταξης σχετικά με τον προκαθορισμό της επιστροφής κατά την εξαγωγή, αν η κατάσταση της αγοράς οδηγεί στην διαπίστωση ότι υπάρχουν δυσκολίες, οι οποίες οφείλονται στην εφαρμογή των διατάξεων αυτών, ή αν υπάρχει κίνδυνος να προκύψουν τέτοιες δυσκολίες·  ότι η διατήρηση του παρόντος καθεστώτος, λαμβάνοντας υπόψη τη νομισματική κατάσταση και την αβεβαιότητα που κυριαρχεί στις αγορές συναλλάγματος, υπάρχει κίνδυνος να οδηγήσει σε κερδοσκοπικές ενέργειες· ότι πρέπει εφεξής να ανασταλεί ο προκαθορισμός επιστροφών στην εξαγωγή στον τομέα των σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προκαθορισμός της επιστροφής κατά την εισαγωγή για προϊόντα που αναφέρονται στο άρθρο 1 στοιχεία α), β), γ) και δ) του κανονισμού (ΕΟΚ) αριθ. 2727/75 και για τα προϊόντα που εξάγονται υπό μορφή εμπορευμάτων που περιλαμβάνονται στο παράρτημα Β του κανονισμού (ΕΟΚ) αριθ. 2727/75 αναστέλλεται από τις 5 έως τις 8 Απριλίου 1986.  Άρθρο 2  Ο παρών κανονισμός αρχίζει να ισχύει στις 5 Απριλίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Απριλίου 1986.  Για την Επιτροπή  Lorenzo NATALI  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 367 της 31. 12. 1985, σ. 19.